title: FestiManif BZH +
text: Ar Festimanif BZH + a zo bet ur vanifestadeg e Naoned. C'hoarvezet eo d'an 20 a viz Gwengolo 2008. 
  Bodet e oa bet etre 5 000 (hervez an archerien) ha 10 000 den (hervez an aozerien hag ar mediaoù).
  
  Lies e oa palioù ar vanifestadeg-se:
  
  - Ur statud lezennel evit ar yezhoù minorel, hag o dazont.
  - Gwirioù evit ar sonerien a-youl vat, ar bagadoù, an dañserien... (evit gwareziñ pinvidigezh sevenadurel Breizh)
  - Treuzkas d'ar rannvro peadra da sikour deskadurezh ar yezhoù, ar mediaoù, ar sevenadur ar vuhez foran.
  - Unvaniezh velestradurel Breizh
  
  Tud a bouez e Breizh a oa eno, pe politikourien evel Jean-Yves an Drian, prezidant Rannvro Breizh, ar c'hannad François de Rugy, Patrick Mareschal, prezidant Kuzul departamant Liger-Atlantel hag all. Leun a ganerien, bagadoù pe sonerien a oa deuet da ganañ ha da gemer perzh er vanifestadeg (Nolwenn Korbell, Gilles Servat, Alan Stivell, Dan Ar Braz...)
  
  Liammoù diavaez 
  
  Lec'hien ofisiel ar vanifestadeg: 
  
  Sevenadur Breizh
  Politikerezh Breizh
  Politikerezh yezh
  Emsav Breizh
  Adunvaniezh velestradurel Breizh